Държавен вестник, бр. 98, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  98
Функционална и териториална организация 
Чл. 21. (1) Одитната дейност в Сметна­
та палата се организира в дирекции. Към 
дирекциите могат да се обособяват отдели, 
сектори, както и изнесени работни места на 
територията на страната.
(2) Дирекциите се ръководят от директори. 
(3) За директор на дирекция се назначава 
лице, което отговаря на следните изисквания:
1. има висше образование с образователно-
квалификационна степен „магистър“; 
2. има трудов и/или служебен стаж не 
по-малко от 7 години в областта на одита, 
финансовия контрол, финансите или счето­
водството; 
3. е спечелило конкурс за директор; 
4. притежава опит като ръководител не 
по-малко от три години.
(4) При отсъствие на директор на дирекция 
неговите правомощия се упражняват от друг 
директор на дирекция, определен със заповед 
на председателя.
Консултативен съвет на Сметната палата
Чл. 22. (1) Консултативният съвет на Смет­
ната палата включва председателя на Сметната 
палата и петима членове с професионален 
опит в областта на одита, финансовия контрол, 
финансите или счетоводството не по-малко 
от 15 години. Председателят председателства 
заседанията на Консултативния съвет, но не 
участва в гласуването.
(2) Членовете на Консултативния съвет се 
избират от Народното събрание за срок 5 го­
дини. Членовете могат да бъдат преизбирани.
(3) Консултативният съвет на Сметната 
палата приема:
1. правила за организацията на своята 
дейност;
2. правила за условията и реда за провеж­
дане на изпит за назначаване на одитори в 
Сметната палата.
(4) Консултативният съвет на Сметната 
палата дава становища по: 
1. одитните доклади за резултатите от 
одитите, възложени от Народното събрание, 
които стават неразделна част от докладите; 
2. доклада на Комисията за заверка на го­
дишния финансов отчет на Сметната палата 
до Народното събрание;
3. отчета за изпълнението на бюджета на 
Сметната палата;
4. отчета за дейността на Сметната палата;
5. отчетите за изпълнение на стратегията 
и плана за обучение на персонала;
6. оценките на трудовото изпълнение и 
професионалното развитие на одиторите и 
служителите в случай на подадено до съвета 
възражение или в случаите по чл. 34, ал. 3;
7. случаи на неспазване на нормите на 
Етичния кодекс на одиторите;
8. назначаване и освобождаване на ръково­
дителя на звеното за вътрешен одит, статута, 
стратегическия и годишен план за дейността 
на звеното по вътрешен одит, както и по 
одитните му доклади;
9. други становища по въпроси, възложени 
от Народното събрание.
(5) Консултативният съвет на Сметната 
палата дава препоръки:
1. по проекта за бюджет на Сметната палата;
2. по проекта за годишна програма за 
одитна дейност на Сметната палата; 
3. по проектите за стратегия и плановете 
за обучение на персонала;
4. за промени в актовете по чл. 19, т. 2;
5. по организационната структура на Смет­
ната палата;
6. за подобряване ефективността на кон­
трола по изпълнение на препоръките на 
Сметната палата.
(6) Консултативният съвет извършва два 
пъти в годината преглед на качеството на 
приключили одити, подбрани на извадков 
принцип, и на одитите, възложени с решение 
на Народното събрание. Доклад с обобщените 
резултати от прегледите се изпраща на На­
родното събрание за сведение и се публикува 
на интернет страницата на Сметната палата.
(7) Членове на Консултативния съвет не 
могат да бъдат лица, които помежду си са 
съпрузи или се намират във фактическо съжи­
телство, или са роднини по права линия без 
ограничения и по съребрена линия до четвърта 
степен включително, както и лица, свързани 
по смисъла на Закона за предотвратяване и 
разкриване на конфликт на интереси.
(8) Членовете на Консултативния съвет, с 
изключение на председателя, за участието си 
във всяко заседание получават възнаграждение 
в размер на една минимална работна заплата 
за страната, но не повече от 24 минимални 
работни заплати годишно.
(9) Пълномощията на членовете на Кон­
султативния съвет на Сметната палата се 
прекратяват от Народното събрание преди 
изтичането на мандата им:
1. по тяхна писмена молба;
2. при невъзможност да изпълняват задъл­
женията си повече от 6 месеца;
3. когато са осъдени за умишлено престъп­
ление от общ характер или са лишени по 
съдебен ред от правото да заемат съответната 
длъжност;
4. поради несъвместимост по чл. 13, ал. 2, 
т. 3 и чл. 15, настъпила след избора;
5. при влизане в сила на акт, с който е 
установен конфликт на интереси по Закона за 
предотвратяване и разкриване на конфликт 
на интереси;
6. при смърт.
(10) При прекратяване на пълномощията 
на член на Консултативния съвет Народното 
събрание избира нов член, който довършва 
мандата му.